બ્રિટનમાં વસતા ગુજરાતી બોલતા ભાઈ-બહેનોના પ્રશ્નો અંગે ત્યાંની સરકાર રસ લે તે બાબતે અનુરોધ કરવામાં આવ્યો હતો. મોઢવાડીયાએ વધુમાં જણાવ્યુ હતું કે બ્રિટીશ હાઈકમિશ્નર જે રીતે અન્ય રાજયોના મુખ્યમંત્રીઓને મળતા હોય છે તેવી રીતે ગુજરાત સાથેના સંબંધો વધુ વિકસે તે પ્રયાસના ભાગરૂપે આ મુલાકાત લેવામાં આવી છે. ગુજરાતના વિદ્યાર્થીઓ બ્રિટનમાં અભ્યાસ કરવા જાય છે અને અભ્યાસ બાદ તેમને કામ કરવા ઉપર નિયંત્રણ મૂકવામાં આવ્યા છે તે તથા ટુરીસ્ટ વિઝા ઉપરના પણ જે નિયંત્રણો છે તે બાબતે રાજદૂતને માહિતગાર કર્યા હતા જેનો હકારાત્મક પ્રતિભાવ સાંપડ્યો હતો.